Des que surten les dents de llet (sis mesos), fins que es completa el recanvi dentari (dotze anys), la funció de les dents temporals és molt important. S’ocupen de mantenir l’espai i guiar la sortida dels permanents, també influeixen en les funcions de masticació i deglució i en el correcte aprenentatge de la fonació. Totes aquestes raons són més que suficients per a intentar mantenir en correcte estat de salut les dents i queixals de llet.